În anii 1930, un cult japonez al morții numit Hades
cumpăra copii săraci din întreaga lume, antrenându-i ca asasini în China.
Se credea că aceasta ar putea fi distrusă spiritual din interior.
Hades fusese demobilizat în timpul celui de-al Doilea Război Mondial,
deoarece strategia acestuia de invazie a Chinei
era incompatibilă cu obiectivele armatei japoneze.
Fondatorul său, Amano Kawao, a fost întemnițat, iar membrii săi, exilați.
Mai târziu, întâmpinând o puternică rezistență în China,
armata japoneză a hotărât să reactiveze cultul pentru a înlesni cucerirea țării.
Înălțimea voastră...
Amano.
Poate că ați avut dreptate tot timpul.
Am ocupat de-acum peste jumătate din China.
Și totuși, chinezii se pare că nu se vor preda.
Nu i-am cucerit cu adevărat. Nu le-am înfrânt spiritul.
Deci se întâmplă după cum prevăzusem.
Credem că e vremea să refacem Hades.
Va fi armata de acord să-l refacă?
Sub comanda mea, nu mai are de ales.
Acum 12 ani...
Armata a demobilizat Hadesul și pe mine m-a luat prizonier.
Vă așteptați să refac Hadesul din locul acesta?
De credeți că îl puteți reface, mă voi ocupa eu de detalii pe afară.
Amano, nu e oare dăinuirea spiritului lui Hades visul vieții dumneavoastră?
Trebuie să vorbesc cu cineva.
Kurashige Daisuke.
Maestrul meu.
Vrei să-ți fie dați uitării pumnii invincibili?
Sau ca moștenirea noastră să se piardă în neființă?
Am așteptat 12 ani poruncă de la dumneavoastră, înțeleptul meu maestru.
- Știai că m-am văzut astăzi cu Prințul? - Da.
Armele pot distruge trupul.
Dar numai credințele pot cuceri spiritul.
Vor veni în Sanctuarul Hades cei mai buni luptători din lagărele de prizonieri.
Nu le vei sfărâma doar oasele.
Va trebui să le zdrobești spiritul cu totului.
- Fă-i să lupte pentru Imperiul Japonez. - Da, domnule!
Până-ntr-o lună, ucenicul meu, vei readuce aici toți luptătorii Hades.
Însoțiți de cei mai mari războinici ai imperiului,
veți reclădi Sanctuarul Hades dedesubtul Templului Shaolin de Sud.
Când spiritul lui Hades va străluci de-a latul întregii Asii,
mie mi se va da grațierea.
Domnule.
Nu am să vă dezamăgesc.
A mai fost unul cândva... Un tare înzestrat tânăr războinic Hades.
Dar când eu am fost arestat,
Sanctuarul a fost demobilizat și K-29 a devenit discipol Shaolin în China.
I s-a dat cinstea de Rege Vajra,
dar apoi s-a ascuns de mâna Imperiului.
Am să-l ademenesc înapoi, vă asigur de asta.
Mergi și reconstruiește Hades. E decisiv pentru soarta Imperiului.
- Nu poți da greș! - Da, domnule! Înțeleg.
Fiica mea, Eko, e ziaristă stabilită în China.
Prin articolele ei, toate victoriile vă vor fi cunoscute în întreaga lume.
Hades este de neînvins
Un alt luptător chinez a fost înfrânt
Au fost capturați soldați de alte naționalități ai Armatei Chineze
Mânia Vajra
Templul Shaolin de Sud
Traducerea: Reef
Maestrul meu.
Uza e tare, dar nisipul acela îl va ajuta să-și găsească echilibrul.
Nisip pentru clepsidra ta, frate Uza. Maestrul spune că are să-ți placă.
L-am spălat trei zile în râu și apoi l-am uscat alte trei.
Am recitat mantra energiei de o sută de ori.
Bun băiat.
Maestrul meu...
Înțeleg din glasul tău
că mai ai până să stăpânești deplin Cele 17 secunde ale morții, fiul meu.
Nu ai găsit tăria, deoarece chi-ul tău nu-i destul de puternic.
Energia ta e slabă, fiindcă îți ții emoțiile în frâu.
Cele mai pure emoții sunt cele pe care le ascundem de alții.
Doar când sentimentele lui sunt deschise, omul își poate descătușa Mânia Vajra.
Mânia Vajra nu-i furie nesocotită de rând.
Mânia Vajra e domolită de îndurare.
E calea marțială cea mai autentică.
Înțeleg, maestrul meu.
Paisprezece zile.
Cât mai ține porcăria asta?
Dumnezeu are să ne apere.
Dușmanul îl venerează pe Hades, zeul grec al morții.
N-a supraviețuit nimeni, nici chiar cu mila lui Dumnezeu.
Dar nu-s budiști japonezii? De ce l-ar venera pe Hades?
Nu știu. Am auzit că au fost antrenați de mici ca ucigași sălbatici.
Dacă-i vreo competiție, atunci trebuie să fie reguli.
Nu vor fi.
- E doar un joc de-a ucisul. - Joc de-a ucisul?
Le cunoașteți obiceiurile, dle locotenent?
Bănuiesc numai.
Rossi, vom câștiga lupta asta, se-ntoarce acasă tata.
Hades! Hades!...
Aveați dreptate, dom' locotenent. Chiar e un joc de-a ucisul.
Apropiați-vă!
Gata! Mă înscriu!
- Semnează. - Nu semna!
Ține.
Huang Zhiqiang a câștigat dreptul să lupte cu șeful Sectei Violente.
Acesta e templul lui Hades.
- Auzi, ce-i asta? Cine sunteți voi? - Spuneți voi cine sunteți.
Batalionul Trei al Armatei Chineze, sunt locotenent Bill Harrison.
Am luptat alături de soldați chinezi în Burma. Suntem de partea Chinei.
De acum, toți trebuie să luptați pentru dreptul de a înfrunta șefi de secte.
Apoi, dacă cei care se califică reușesc să învingă trei șefi Hades la rând,
vor fi eliberați.
Cei care nu reușesc să obțină dreptul, vor semna pentru admiterea în Hades.
Li se va permite să plece peste doi ani.
Cei care nu reușesc să obțină dreptul și nici nu semnează
vor trebui să continue să lupte până semnează sau până cad omorâți din bătaie.
Libertate, înscriere sau moarte - singurele opțiuni pe care le aveți.
Dacă mă înscriu...
Chiar voi putea pleca?
Dar suntem soldați.
Deja am trecut prin atâtea... Prefer să mor luptând decât să semnez.
Zic ca Arnold, trebuie să luptăm. Oricum nimeni n-a supraviețuit celor doi ani.
Dom' locotenent, păreți a ști multe despre Hades.
Am auzit destule.
Tu ai obținut dreptul de a lupta cu mine, Tetsumaku, Vajra din iad?
Răspunde. Tu ai câștigat șansa de a da piept cu Vajra din iad?
Cum ai spus...?
"Vajra"?
Tu nu ai dreptul de a te numi Vajra.
Nemernicul... Ce a spus?
Te asigur, nebunule, că ai în față un adevărat Vajra.
Cu cinci ani în urmă, în propria competiție a Armatei Japoneze,
un om a învins cinci luptători, toți pretinzându-se a fi Vajra.
El a fost ovaționat ca Rege Vajra de toți cei ce erau de față.
Numai el merită să-și spună Vajra.
Tu...? Tu nu ești acela.
Eu sunt Vajra, auzi? Unul se poate naște doar în Marele Imperiu.
Într-un loc mizerabil cum e China nu sunt decât sclavi lași! Plătește-ți moartea!
Căci în arenă, când oasele ți se fac țăndări,
vei cunoaște furia unicului și adevăratului Rege Vajra.
Am auzit că vreți să știți ce înseamnă Hades.
- Prezentați! - Domnule!
Îmi pare că ați ascuns ceva de tovarășii voștri.
Un adevărat Hades nu ar ascunde niciodată adevărul.
Nu-ți irosi suflul, Kurashige Daisuke.
Am fost răpiți și aduși la Hades la vârsta de zece ani.
Siliți să luptăm și să ucidem zi de zi. E cea mai mare rușine a vieții noastre.
Rușine...?
Câți oare au ocazia să li se pună mândria la încercare
în flăcările mărețului Templu al lui Hades?
Numai înfruntând moartea, dansând cu ea, ne pot fi fricile cucerite.
Numai atunci se poate dezvălui natura omenească.
Când toți oamenii din lume vor accepta spiritul lui Hades,
vom intra într-o eră a păcii, ca civilizație unificată.
- Sub conducerea voastră? - Spiritul lui Hades mă călăuzește.
Gândește, K-23!
Copii chinezi vor umple curând acest templu cum am făcut noi cu ani în urmă.
Ce vremuri însuflețitoare! Ar trebui să vă alăturați nouă în educarea lor.
Veți dobândi atât onoare, cât și mândrie.
Lumea nu va dobândi nimic din iluziile tale mesianice.
Cât despre libertate și pace, preferăm să luptăm.
Fiindcă numai dragostea poate învinge teama de moarte.
Dragostea?
Câți oameni ai ucis de când te-ai înrolat în Forțele Speciale?
- I-am ucis doar pe cei care o meritau. - Dar voi doi?
- Uniforma mea vorbește pentru mine. - E și cazul meu.
- Vă veți răzgândi destul de curând. - Vom stabili asta în arenă.
Maestrul meu!
- Maestre? - Maestre, nu vă simțiți bine?
Nimic nu durează veșnic pe lumea asta.
Conducătorii Hades știu că ești aici.
Ți-au afișat portretul pretutindeni.
Și ți-au lansat o provocare.
Diavolul e aici... Nevinovații vor suferi.
Apărarea poporului nostru și a patriei noastre
e datoria tuturor.
Maestre, cum poate arăta un om sfânt milă unui ucigaș?
Diavolul ce căsăpește nevinovați suferă neîncetat.
Își aduce suferință chiar și sie însuși.
De va fi să fie eliberat de acea suferință...
Chiar și asta s-ar putea considera tot un act de milă.
Înțeleg.
Ți-aduci aminte tehnicile de meditație Shaolin
pe care ți le-am arătat de îndată ce ai sosit?
Maestre!
Frate Uza, ajutor!
Au venit după copii, i-au luat pe toți! Au pus afișe peste tot!
Hades! Hades!...
Asta-i noua voastră casă. În locul ăsta veți primi adevărata educație.
Din această zi înainte sunteți membri ai Sanctuarului Hades.
Asta-i noua voastră casă. În locul ăsta veți primi adevărata educație.
- Vreau acasă! - Cum îndrăznești, nenorocitule?
Încetează!
Te poți duce acasă...
De cum va sosi ziua când vei avea tăria să mă ucizi.
Atunci și numai atunci vei putea pleca.
Țineți minte: sunteți războinici ai lui Hades acum și mereu veți fi.
Hades! Hades!...
Kurashige, a sosit K-29.
Poftește-l.
K-29, în sfârșit te-ai întors la noi acasă.
Dă-mi imediat copiii.
În grija ta, vor gusta ce, învățăturile lui Buddha?
Dar la Hades, vor deveni războinici Vajra.
"Războinici Vajra"...? Să ucidă sau să fie uciși?
Cei slabi vor fi uciși, cei tari vor supraviețui.
- Asta-i legea naturii. - "Legea"...?
Ăsta-i locul unde am copilărit, iar acum tu l-ai transformat în iad pe pământ.
Fără lumina spiritului lui Hades, locul ăsta era mai rău ca iadul.
Spiritul ăsta al lui Hades...
E născocirea unui om nebun.
Pe care o impui celor nevinovați.
Chiar dacă ai devenit călugăr Shaolin, furia ta încă dăinuiește.
Chiar sub suprafață, încă ești K-29.
Furia trebuie potolită de seninătate. Ia seama ce-ți spun, sau vei fi distrus.
S-o lămurim atunci după regulile lui Hades.
Îți voi îngădui să lupți cu șeful Sectei Violente, Vajra din iad!
Ascultă acum cum ți se zdrobesc oasele. Strigă numele adevăratului Rege Vajra.
Regele... Vajra!
Diavolul ce căsăpește nevinovați suferă neîncetat.
Își aduce suferință chiar și sie însuși.
De va fi să fie eliberat de acea suferință...
Chiar și asta s-ar putea considera tot un act de milă.
Auzi, ăla. Pari tare supărat.
Dar nimeni din cei care au luptat cu mine nu a supraviețuit.
- Ăsta a fost un nebun. - Împacă-te: ești terminat.
Iar tu urmezi!
Mai ai timp să cauți ispășire.
Vino.
Asta-i ultima ta șansă...
Lupta s-a încheiat.
- Ăla-i adevăratul Vajra? - Da.
- Încă s-a mai întărit. - Cu el aici, orice e posibil.
Tăcere, toată lumea!
K-29 a câștigat dreptul de a lupta cu Maimuța Nebună, Vajra Zombi.
Se vor înfrunta peste trei zile, pe pod.
Îți mulțumesc.
- Nu ne-am văzut de mult. - Pot intra?
De ce l-ai ucis pe Tetsumaku?
E regula Hades. N-am avut de ales.
- Vreau doar să iau copiii acasă. - Chiar și-așa, trebuie să ucizi?
În epoca războiului, o educație strictă nu-i neapărat un lucru rău pentru copii.
Cred că de fapt te interesează doar să câștigi.
Eko, tu nu-ți înțelegi tatăl. Și Hadesul chiar mai puțin.
Tata spune că spiritul Hades îl întărește pe cel slab.
Va scăpa Asia de conducerea Vestului.
O vor înlocui cu conducerea Hadesului. Nu-i mai bine pentru oameni...
Să-și facă propriile alegeri în viață?
Când vezi ucidere, moarte fără sens, copii transformați în ucigași zăbăuci...
- Nu te poți minți singură. - Nu o fac. Sunt aici să prezint adevărul.
Atunci nu ar fi trebuit să vii aici.
Din nou!
Trântește-l! Sus!
- Continuați practica! - Domnule!
Foarte curând, acești războinici Hades vor fi trimiși prin toată China,
Să ridice și mai multe Sanctuare Hades. Poate ar trebui să li te alături.
Armata ucide cu tancurile și puștile ei. Hades ucide cu ura și dogma sa.
Nu-i vreo diferență.
Spui asta fiindcă tot nu înțelegi sistemul de credințe Hades.
Abia aștept lupta cu Maimuța Nebună.
- Atât de sigur pe tine ești? - Trebuie să fiu.
Vă rugăm, domnule, îngăduiți-ne să răzbunăm moartea maestrului nostru.
Cu katanele voastre?
Viața și sabia unui samurai aparțin stăpânului său, domnule.
Destul!
Chinezii cred că nu ne pot înfrânge doar fiindcă avem un arsenal mai bun.
Ei cred că ar putea învinge, de-ar avea arme mai bune.
Hades trebuie să demonstreze că nu e așa.
Ne putem învinge orice adversar doar cu spiritul și trupurile noastre.
De fapt, asta e chiar esența strategiei japoneze de război.
Dacă un războinic Hades află victorie cu sprijinul armei sale, va sfârși...
Exact ca sabia asta.
Sabia din mintea omului e cu mult mai cumplită.
Vajra din iad, Tetsumaku Rai, l-a învins pe Regele Vajra chinez!
Spune-mi, de ce distribuim știri false?
Chiar suntem atât de speriați să recunoaștem un singur eșec?
În Sanctuarul lui Hades, eșecul nu e o opțiune.
Am o singură datorie: să relatez adevărul. Trebuie să-mi mențin integritatea!
Ești reporterul oficial al Hades.
Ești responsabilă cu imaginea Hades. Aia-i datoria ta.
Cu un adversar ca Maimuța Nebună, K-29 va fi zdrobit.
Ai grijă să surprinzi bine asta. O poți face, Eko?
Frate, am găsit ceva: ieșiri secrete! Acum nu mă mai găsești!
- Crezi? Dovedește! - Păi încearcă să mă prinzi!
Așteaptă-mă! Nu așa repede!
Voi toți sunteți viitorii războinici Hades.
Fiecare trebuie să vă asumați obligația de a apăra Asia.
Astfel, spiritul lui Hades va fi nemuritor.
Trupurile voastre de nezdruncinat și credința în onoarea morții
vor fi cele mai puternice arme la îndemâna voastră
și cheia noastră în cucerirea lumii.
Tetsumaku, cu respectul nostru cel mai profund,
ne vom aminti gloria ta și ne vom ruga pentru grabnica ta renaștere.
- Pentru Hades! - Hades!
Mă rog ca Tetsumaku să renască... Cu o inimă mai blândă.
Uza, mi-au cenzurat știrile.
Crede în tine însăți. Crede în ce vezi. Atunci adevărul va fi limpede.
De azi înainte, fiecare veți călători de-a latul Chinei...
Pentru a forma alte Sanctuare ale lui Hades.
Podul acela de piatră e calea voastră spre onoare.
Vestea renașterii noastre se va răspândi în lung și-n lat.
Știri despre victoriile voastre vor răsuna în toate colțurile Imperiului Japonez.
Voi sunteți mândria Hades. Nu-l veți dezamăgi niciodată pe Maestrul Amano.
- Ați înțeles? - Domnule!
Saltă! Tu, haide.
- Ridică-te! - Rămâneți calmi.
Mai repede...
Unu...
Doi... Trei.
- Cine-i colo? - Nu știți, oare?
Ofrandelor zeilor... Nu le e îngăduit să vorbească.
Ieși odată!
Liniște! Un ritual tare sacru e pe cale să înceapă.
- Sunteți gata...? - Ieși și luptă!
E rândul vostru.
Gustul sângelui.
Pe unde te-ai ascuns?
Rossi, după ce câștigăm lupta asta...
Se-ntoarce acasă tata.
Ceaiul Oolong de pe Muntele Wuyi... Chiar își merită faima.
Ca turist, ceaiul trebuie că-ți miroase mai bine.
Mă voi retrage cândva în Japonia.
Până atunci, totuși, ar trebui să mă tratezi cu mai multă ospitalitate.
Nostim... cât de inocenți eram.
De câte ori văd fotografia asta sper că putem reconstrui Hades împreună...
Tu și cu mine... Suntem o adevărată familie.
Pe atunci eram adunați de prin lume și vânduți la Hades în ciuda voii noastre.
Ne ucideam între noi cu atâta cruzime... Și aia-i familia ta?
Pe atunci, pentru a integra etosul Hades printre tradițiile Armatei,
Maestrul a riscat totul. Armata l-a trimis în închisoare.
De acolo, ne-a trimis un mesaj, cerându-ne să ducem credințele Hades mai departe.
Dar tu ai fugit în China, să devii adept Shaolin. Ne-ai trădat.
Din fericire e tot în închisoare, altfel mureau și mai mulți oameni nevinovați.
Atunci presupun că tu crezi că ești un fel de sfânt, nu?
Păi nu ești. Ești un ucigaș.
Ți-ai ucis fratele, pe K-31, nu-i așa?
Uza! Suntem frați, nu putem lupta între noi!
Suntem războinici Hades, ne-am născut să luptăm. Nu fi laș!
Nu mai lupta, Uza!
Frate! Ești bine? Ești bine, frate?
Dă-mi drumul! Frate! Frate!
Moartea fratelui meu m-a torturat vreme de douăzeci de ani.
De-aia vreau să iau copiii departe de iadul ăsta.
Și vrei să ne remodelezi. Pe marele Hades, să-ți ostoiești rușinea?
Voi face tot ce pot.
Când l-ai ucis pe Tetsumaku, n-ai folosit Cele 17 secunde ale morții.
Sper că voi apuca să le văd când vei lupta cu Maimuța Nebună.
Știu. Încă de când te-am însemnat îți tot dorești revanșa.
E adevărat. Am așteptat 12 ani.
Îmi doresc să fi terminat lupta aia. Cea pe care n-am câștigat-o nicicare!
Îți voi împlini dorința aia.
Stai.
Înainte de a vă lupta, Maimuța Nebună vrea să te cunoască.
Stai!
- Pe loc! - Ia-ți mâinile!
- Arnold... - Ticăloșilor!
L-ați omorât!
Dă-l încoa!
Bauer!
Bauer. Bauer!
Ucide-mă, te rog...
Fii tare! Bauer...
Frate...
Ucide-mă, te rog.
Omoară-mă.
Cine a făcut-o? Cine l-a ucis?
A fost o ofrandă pentru Maimuța Nebună.
Maimuța Nebună...
- Ai venit...! - Arată-te!
Furie...
Furie cruntă.
Asta te-a ajutat să-l învingi pe Tetsumaku, nu-i așa?
Iar tu urmezi.
Un ritual sacru...
Necesită ofranda perfectă.
Cineva perfect... Așa ca tine.
Lupta de mâine va fi cel mai mare...
Regret al vieții tale.
Sfârșitul ți se apropie. Pregătește-te.
Cine poate sfârși...
Veșnicia nopții?
Nu mă dezamăgi mâine.
Mâine... Nu vei vedea răsăritul.
Lasă-ți furia să erupă.
N-o înăbuși. Las-o să erupă din plin.
E vremea!
Vino, vino...
Eko!
Bine... Mă simt așa bine...
- Foc! Ce s-a întâmplat? - De unde vine?
Citiți știrea.
Maimuța Nebună, ucis în China!
Dragul meu tată...
Ți-am primit mereu propovăduirea și am crezut tot ce m-ai învățat.
Dar acum... tot ce văd aici contrazice tot ce spuneai de-a lungul timpului.
Uciderile... știrile false... răpirile, abuzul...
Mă întreb dacă acesta e "Hadesul" pe care tu l-ai imaginat.
Astăzi a fost învins încă un alt șef de sectă.
Nu ne mai putem înșela compatrioții. Chiar dacă sunt doar o ziaristă,
conștiința mea insistă că oamenii au dreptul să cunoască adevărul.
Fiica ta, Eko.
Maestre.
Voi toți sunteți viitorii războinici Hades.
Fiecare trebuie să vă asumați obligația de a apăra Asia. Să o modelați.
Astfel, spiritul lui Hades va fi nemuritor.
Vă conjur acum pe fiecare să-i nimiciți pe cei care înfruntă spiritul lui Hades,
pe oriunde s-ar ascunde.
- S-a înțeles? - Domnule!
Potrivit regulilor Hades, cei implicați în rebeliune vor fi atârnați la vedere
și executați la vreme de trei zile.
De acum se instituie interdicție asupra Sanctuarului.
Fără permis, nimeni nu are voie să meargă pe-afară.
Odihniți-vă în pace. Morțile voastre nu vor fi fost în zadar.
Arnold... Nu voi lăsa pe nimeni în urmă.
Mulțumesc pentru ajutorul tău.
Mai întâi maestru, dar mereu tată.
Nu voi putea răsplăti prietenia pe care mi-a arătat-o Amano...
Dar încă mai e prințul în spatele maestrului nostru?
Încrederea Înălțimii sale în maestrul Amano e neclintită.
Nu putem da greș în misiune și să ne facem de rușine prințul și maestrul.
Domnule.
Kurashige, domnule.
Am o ofertă pentru tine.
Din mila lui Kurashige Daisuke, conducătorul Sectei Supreme,
dacă foștii membri Hades Bill și Kuncai acceptă să lupte cu K-29 până la moarte
viețile tuturor prizonierilor de război vor fi cruțate.
Nu face asta, Bill! Dacă trebuie, murim împreună!
Vor să ne omorâm între noi! Nu asculta la ei!
- Da, murim împreună! - Nu vă lăsați păcăliți!
- Nu ne putem omorî între noi! - Nu trebuie să faceți asta!
Trebuie să rămânem uniți!
Kurashige, îți acceptăm oferta.
- Ești nebun, dom' locotenent? - E o capcană!
- Nu te-ncrede-n ei, dom' locotenent! - Trăim sau murim împreună!
Dacă mă mai considerați locotenent al Forțelor Speciale pentru China,
trebuie să-mi respectați ordinul. Unii dintre noi trebuie să trăiască.
Frate, știm că nu te putem învinge.
Dar lasă-ne să ne bucurăm de ultima luptă a vieții noastre.
Singurul meu regret e că nu voi apuca să te văd plecând cu copiii.
Am să-i scot de aici, îți promit.
Nu încerca să ne menajezi. Viețile lor sunt acum în mâinile tale.
Îmi pare rău.
Dom' locotenent!
Du-i.
K-29, te-ai purtat așa cum mă așteptam.
Ți-ai ucis propriul frate. Și acum... Ți-ai ucis doi dintre tovarăși.
Nimeni din afara acestor ziduri nu ar înțelege.
Sanctuarul lui Hades e cu adevărat casa ta.
Apasă punctele de presiune Renzhong și Fengchi.
Legătura dintre aceste puncte îi va trezi.
Qingkong.
Uza...? Uza...
Du-mă acasă! Scoate-mă de aici!
Qingkong, încă nu putem pleca.
Tu ești Regele Vajra, de ce nu mă ajuți? Să plecăm de aici, imediat! Vreau acasă!
Liniște. Ascultă-mă. Încă nu putem pleca.
De ce nu mă poți duce? Te temi de ei! Nu ne vei ajuta...
Am să vă scot de aici. Crede-mă.
Nu ești Regele Vajra, te temi de ei! Ai să mă părăsești! N-o poți face!
N-ai să mă salvezi... Vreau să plec acasă! Acasă...
Trebuie să mă ajuți... Vreau acasă!
Nici când l-ai ucis pe Maimuța Nebună nu ai folosit Cele 17 secunde ale morții.
Pentru un adevărat Vajra, adevărata putere se află în minte.
De ce-ți pasă ție numai de Cele 17 secunde ale morții?
Ai riscat mult nefolosindu-le înfruntând un adversar atât de puternic.
Ai de gând să mă iei prin surprindere în lupta noastră.
Îți pot tolera blasfemia, dar nu și faptul...
Că singurul meu adversar demn de mine se poartă într-un fel atât de josnic.
Cele 17 secunde ale morții domolesc mânia Vajra prin îndurare
și apoi îmi adună puterea interioară pentru a găsi slăbiciune.
Nu e tocmai un secret.
Îmi dai voie?
Tare spectaculos. Dar se pare că încetinești ultimele trei secunde.
Ți-am spus: există doar minți mortale.
Singurul lucru pe care trebuie să-l cucerești e propria furie.
Pari a-mi fi... Singurul demn adversar.
Dar aș vrea să putem fi prieteni încă odată.
Zilele acelea s-au dus.
Când eram mică, eram înspăimântată de statuia lui Hades.
Tata spunea că, până la urmă, toți adepții Hades devin imposibil de puternici,
și vor aduce Japoniei glorie.
Dar acum văd că războinicii Hades...
Fie ucid nevinovați și proprii prieteni, fie sunt uciși. Atâta-tot.
Mâine se vor înfrunta cei mai buni luptători.
Și, desigur, unul va muri.
Dacă mă poți auzi, te implor, oprește lupta, pune omorului capăt.
Eko.
Viața necesită moarte.
Asta-i... ideea lui Dumnezeu despre viață, sau a tatălui meu?
Asta-i credința mea.
Dacă îți menții o credință, o transformi în putere.
Credința mea e viața mea.
N-aș vrea să sugerez că te-ai înșela, sau să mă cert cu tine...
Doar că... nu vreau să mai văd și alți oameni murind!
Amândoi sunteți războinici atât de grozavi...
Ar trebui să fiți prieteni, să lucrați împreună pentru a salva viețile altora.
Prin artele marțiale, puteam fi prieteni. În schimb, suntem sortiți să luptăm.
Eko, știu că nu vrei să ne vezi pe nicicare murind.
Dar asta nu se poate împiedica.
Iar mâine, aparatul tău trebuie să o surprindă.
Nu mai fac poze pentru tine. Nu înțelegi, trebuie să-mi țin conștiința limpede.
Înseamnă deci că ți-ai făcut propria alegere.
Poate e adevărat că... n-ar fi trebuit să vii aici.
Sumen.
Sumen!
Cine-i acolo? Prinde-l!
Nu-l lăsa să scape!
Căutați prin celule!
Acum suntem absolut siguri că el a aprins focul de pucioasă pe pod.
Trebuie că pun vreo revoltă la cale în timpul luptei tale cu K-29.
Pe durata luptei, pentru a împiedica orice surpriză,
sugerez ca toți prizonierii să fie puși sub supraveghere strictă,
în cazărmile Sectei Distrugerii.
Bine, grijește-te de asta.
Vom pătrunde prin pasajele secrete. Tot coborâm, să ocolim gărzile.
- Vom ajunge direct în închisoare. - Bun, așa facem.
Kurashige, și de-i fi adeptul meu cel mai bun, mă tem că ți-am cerut prea multe.
Ai fost împovărat cu misiunea reclădirii Sanctuarului
și readucerea gloriei întregului Imperiu Japonez.
Și ca și când n-ar fi fost de ajuns,
speranțele mele de a fi eliberat tot pe umerii tăi apasă.
Totuși, învinge-te pe tine însuți, învinge-i pe ceilalți.
Și cred cu tărie că îl poți strivi pe K-29.
Cred în tine. Dar, ca măsură de prevedere...
Eu, ca înalt Domn al Hades, poruncesc tuturor celor sub comanda Marelui Preot
să-i ucidă pe toți cei care sunt o amenințare pe durata confruntării.
Pe toți: pe prizonieri, pe copii, și chiar pe K-29 însuși.
- Păziți copiii cu viețile voastre! - Domnule!
- Ar trebui să pleci imediat! Repede! - Nu las pe nimeni în urmă.
Și dacă-l învingi pe Kurashige, nu te vor lăsa să-i ieși și gata.
- Ascultă-mă, pleacă acum! - Eko. N-am să fug.
Tatăl meu i-a poruncit Marelui Preot să vă ucidă pe toți în timpul luptei.
Știam că așa se va întâmpla.
Înapoi!
Stați jos!
Sumen.
Opriți-vă!
Scote-le, repede!
- Dacă știai, de ce te jertfești singur? - Ți-am spus.
Nu las pe nimeni înapoi.
Dar mulțumesc că m-ai avertizat. Cu bine.
Mergeți să apărați copiii în sala mare!
De vreme ce voia să te ajute, îl voi lăsa să te vadă murind.
Am un cadou pentru tine:
17 secunde.
Când tragi de mâner, nisipul se va scurge.
După 17 secunde, voi sta în picioare peste cadavrul tău.
Îmi poți frânge oasele...
Dar asta nu-mi va încheia misiunea. Voi pune capăt Hadesului.
Bill și Kuncai conduc prizonierii în răscoală.
- Ce? Ăia doi mai sunt în viață? - Dau năvală direct spre sala mare.
Pe aici, repede!
- Stârpiți-i! - Domnule!
Apărați copiii!
Repede!
Copiii!
Apărați co...
Ferește!
Nu vă temeți!
Soră...!
Eko.
Bill...
Promite-mi...
Că vei apăra...
Bieții ăștia copii.
O voi face, promit.
- Soră... - Eko!
Ridică-te, K-29. Spune-mi: cine-i acum Rege Vajra?
Uza!
Uza...
Uza!
Uza! Sunt fratele tău!
Uza!
Sunt fratele tău!
Sunt fratele tău...!
Frate... Frate!
Uza!
Ridică-te.
Ridică-te!
Doar cele mai pure emoții vor descătușa Mânia Vajra.
Atunci va țâșni puterea Vajra.
Dar Hades...
Nu are nevoie... de arme.
Rege Vajra...
Rege Vajra! Rege Vajra!...
Ține șirul, grijă unde calci.
Auziți, aici!
Iac-așa.
Unchiu' Bill!
Am informat armata. Vor trimite soldați să-i preia pe oamenii Hades.
- Mulțumesc, Bill. - E-o nebunie.
Nu ne-am dat seama că era K-31 până când ne-am venit în fire.
Oamenii Hades m-au aruncat în mare. Fața mi s-a zdrobit de pietre.
Din fericire, m-a găsit o navă comercială chineză.
Am început să-mi caut fratele peste tot.
Apoi am văzut manifestele Hades... Provocarea pentru fratele meu pierdut.
M-am infiltrat în Sanctuar ca cioclu. Nu mi-am pierdut speranța.
- Știam că Uza va veni. - De ce nu i-ai spus mai curând?
Era mereu însoțit de-ai lor, n-am avut ocazia.
Frate mai mare, tu chiar ești adevăratul Rege Vajra.
Viața nu are nevoie de moarte. Dragostea e adevărata cheie a trezirii.
Ți-ai trăit viața pentru adevăr. Și ai făcut-o cu demnitate.
Cu bine, Eko.
Traducerea: Reef